март 2020 г. срокът за подаване на заявления ще бъде изтекъл към датата на влизане на Споразумението в сила. Затова следва да бъде определен допълнителен срок за подаване на заявления за правата на внос, съответстващи на допълнителното количество по квотата по Споразумението, за периода от 1 февруари до 31 март 2020 г., а именно първите седем дни на февруари 2020 г.
 (8)
 В член 3, параграф 3 от Регламент за изпълнение (ЕС) 2015/2078 се предвижда, че към момента на подаване на първото си заявление за дадена квотна година заявителите на права на внос представят доказателство, че са внесли определено количество продукти от домашни птици, обхванати от кодове по КН 0207, 0210 99 39, 1602 31, 1602 32 или 1602 39 21, съгласно съответните митнически разпоредби (наричано по-долу „референтното количество“), както и че това доказателство трябва да се отнася за 12-месечния период, приключващ един месец преди първото им заявление. Към датата на влизане на настоящия регламент в сила такова доказателство за вноса през минал период вече ще бъде представено от заявителите, които са подали заявления за права на внос през декември 2019 г. по отношение на една четвърт от първоначалното количество от 19 200 тона, предоставено през декември 2019 г. Годишното количество за квотната 2020 г., предвидено в Споразумението, обаче е 65 033 тона. Следователно съществува риск доказателствата за вноса през минал период, представени от заявителите на права на внос през декември 2019 г., да не са съобразени с увеличението на количествата по квотата съгласно Споразумението. Затова е целесъобразно за онези заявители, които са представили доказателства за вноса през минал период през декември 2019 г., да се открие допълнителен срок за представяне на допълнителни доказателства за вноса.
 (9)
 Съгласно член 3, параграф 4 от Регламент за изпълнение (ЕС) 2015/2078 общото количество на продуктите, за което може да се подаде заявление за права на внос за всеки от подпериодите по член 2 от него, не може да надвишава 25 % от референтното количество на заявителя. За да се осигури прилагането на последователна уредба по отношение на допълнителния срок за подаване на заявления, открит по силата на настоящия регламент, това ограничение следва да се прилага и за допълнителния срок за подаване на заявления за права на внос за допълнителното количество по квотата съгласно Споразумението за периода от 1 февруари до 31 март 2020 г.
 (10)
 Поради това Регламент за изпълнение (ЕС) 2015/2078 следва да бъде съответно изменен.
 (11)
 Настоящият регламент следва да се прилага от датата на влизане на Споразумението в сила. Поради това настоящият регламент следва да влезе в сила по спешност.
 (12)
 Мерките, предвидени в настоящия регламент, са в съответствие със становището на Комитета за общата организация на селскостопанските пазари,
 ПРИЕ НАСТОЯЩИЯ РЕГЛАМЕНТ:
 Член 1
 Изменение на Регламент за изпълнение (ЕС) 2015/2078
 Приложение I към Регламент за изпълнение (ЕС) 2015/2078 се заменя с текста, съдържащ се в приложението към настоящия регламент.
 Член 2
 Изключения от Регламент за изпълнение (ЕС) 2015/2078 за квотната 2020 година
 1. Като изключение от член 2 от Регламент за изпълнение (ЕС) 2015/2078, по отношение на квотата с